[{"text_idx": "#000000", "text": "6 no\u0303uannet, kuidas lastele rahatarkust o\u0303petada"}, {"text_idx": "#000001", "text": "Me ko\u0303ik soovime, et meie lapsed saaksid elus ha\u0308sti hakkama ja teeksid o\u0303igeid valikuid. Rahaasjade puhul vo\u0303ib ehk tekkida ku\u0308simus: kuidas seda rahatarkust siis lastele o\u0303petada, kui vahel ei suuda isegi nutikalt toimetada?"}, {"text_idx": "#000002", "text": "29. ma\u0308rtsil Kogumispa\u0308eviku grupis toimunud otseu\u0308lekandes arutlesid lastele rahatarkuse o\u0303petamise teemal kahe lapse isa ja investor Kristjan Liivama\u0308gi, viie lapse ema ja raamatu \u201eTom o\u0303pib rahatarkust\u201d autor Riin Tuttelberg ja 24-aastane rahatarkuse o\u0303petaja Mart Vainu, kellel a\u0308sja valmis lastele mo\u0303eldud Cashy rahama\u0308ng. Arutelu juhtis Rahaasjade Teabekeskuse juht Mari-Liis Ja\u0308a\u0308ger."}, {"text_idx": "#000003", "text": "Arutelu tulemusel said kirja kuus minio\u0303ppetundi, mis kuluvad a\u0308ra igale ta\u0308iskasvanule:"}, {"text_idx": "#000005", "text": "Ko\u0303ik kolm aruteluku\u0308lalist nentisid, et kuulsid lapsena u\u0308sna sageli nu\u0308u\u0308dseks juba u\u0308sna kulunud fraasi: raha ei ole. See vo\u0303is kodudes ka pingeid tekitada. \u201eNa\u0308gin, et tulevikus ma ise ei tahaks sellist elu,\u201d u\u0308tleb Mart ja lisab, et otsis juba va\u0308iksena viise raha juurde teenimiseks."}, {"text_idx": "#000006", "text": "\u201eKu\u0308sime alati o\u0303pilastelt, kas nad ka kodus rahast ra\u0308a\u0308givad, ja kui tihti nad sellest ra\u0308a\u0308givad. Selgub, et umbes pooled ra\u0308a\u0308givad korra kuus, u\u0308leja\u0308a\u0308nud pigem u\u0308ldse mitte. Ja kui ra\u0308a\u0308gitakse, siis enamasti sellest, kuidas raha on va\u0308he,\u201d u\u0308tleb Mart."}, {"text_idx": "#000007", "text": "Kui ra\u0308a\u0308kida rahast pidevalt kui probleemist, mitte vahendist eesma\u0308rkide saavutamisel, mo\u0303jutab see ka lapse arusaamu. \u201eLapsevanemad, oleme ise eeskujud, julgustame rahast ra\u0308a\u0308kimist ja selle kohta ku\u0308simist ega u\u0308tle lapsele, et on liiga vara rahast ra\u0308a\u0308kida vo\u0303i et raha ei ole,\u201d ro\u0303hutab Kristjan. \u201eEsiteks on see, et raha u\u0308ldse ei ole, valetamine, mis ja\u0308tab ka endale halva tunde. Teiseks tasub pigem seletada ja edasi anda teadmist, miks na\u0308iteks ei ole praegu vaja seda Snickersit osta.\u201d Ta lisab, et peab oluliseks, et kodust tuleks kaasa mo\u0303te: raha on to\u0308o\u0308riist, mitte eesma\u0308rk omaette."}, {"text_idx": "#000008", "text": "2. Lapsed ei pruugi teada, kus raha tuleb ja millele see kulub. Ra\u0308a\u0308gi neile sellest."}, {"text_idx": "#000009", "text": "Kristjan ma\u0308letab, kuidas koolio\u0303pilasena sai elu ka\u0308igust aru umbes niimoodi: ko\u0303igepealt tuleb o\u0303ppida koolis, siis o\u0303ppida ametit, siis minna to\u0308o\u0308le, siis oodata a\u0308ra pensionile saamine ning seeja\u0308rel ongi elu la\u0308bi. Ent praegu ei ole see enam tingimata ainult nii \u2013 raha vo\u0303ib teha to\u0308o\u0308d meie eest, pensionile minekut lu\u0308katakse ka hea meelega edasi ning kooligi vo\u0303ib elu jooksul astuda mitu korda. Valikuid on u\u0308ha rohkem ja lapsedki ei pruugi teada, kust vanemad u\u0308ldse raha saavad."}, {"text_idx": "#000010", "text": "\u201eOleme oma peres la\u0308htunud po\u0303himo\u0303ttest, et ko\u0303ikidest teemadest ra\u0308a\u0308gime lastega avatult ja ausalt. Lihtsalt vo\u0303tame selle aja ja selgitame. Tunnistan, et alguses oli see keeruline, aga samm-sammult la\u0308ks lihtsamaks,\u201d so\u0303nab Kristjan. Nii na\u0308iteks on nad kodus arutanud, kui suur on eesootava puhkusereisi maksumus ja kui palju maksab pere auto. \u201eSelle puhul tekkis lapsel ku\u0308ll imestus: nii palju, kust te selle raha saite? Sealt jo\u0303udsime ema-isa sissetulekuni, kui palju nad teenivad ning kui palju vo\u0303tab aega, et mingi asja jaoks raha kokku koguneks,\u201d ma\u0308rgib Kristjan ja lisab, et lapse tasub ka to\u0308o\u0308le kaasa vo\u0303tta, et ta saaks na\u0308ha, kuidas vanemate to\u0308o\u0308 va\u0308lja na\u0308eb. Nii tekib lapsel tervikpilt: kust raha tuleb, kuhu la\u0308heb ja millised on eri vo\u0303imalused."}, {"text_idx": "#000013", "text": "Kristjan soovitab lapsega ma\u0308ngida eri lauama\u0308nge, na\u0308iteks \u201eMonopoli\u201d, selle abil on vo\u0303imalik seletada rahaasjade toimimist ka 5-aastasele. \u201eMonopoli\u201d kaart on nagu aktsia. Kui oled kaardi omanik ja teine ma\u0308ngija astub kaardil ta\u0308histatud ruudule, saab kaardi omanik raha. Sarnane on lugu aktsiatega, mis teenivad omanikule raha, kui ettevo\u0303ttel la\u0308heb ha\u0308sti."}, {"text_idx": "#000014", "text": "Mari-Liis soovitab vanematele lastele anda u\u0308lesande proovida panna kokku pere toidueelarve. Mart toob na\u0308iteks, et on o\u0303pilastele andnud u\u0308lesandeks kujutleda, et nad elavad omaette ning arvutada va\u0308lja oma kuueelarve. Selle hulka kuulub kinnisvaraportaalist korteri va\u0308lja valimine ja na\u0308iteks vanematelt uurimine, kui suured vo\u0303iksid olla elektrikulud. \u201eVa\u0308ga tihti imestatakse, et nii palju raha kulub! See u\u0308lesanne noortele meeldib, sest nad ju la\u0308hevadki varsti omaette elama ning saavadki ette kujutada, kuidas see vo\u0303iks va\u0308lja na\u0308ha,\u201d so\u0303nab Mart. Lisaks annab ta o\u0303pilastele ka u\u0308lesande kirjutada u\u0308les, millised on nende eesma\u0308rgid 3\u20135 aasta pa\u0308rast \u2013 see annab vo\u0303imaluse ette mo\u0303elda ja realistlikke plaane teha."}, {"text_idx": "#000015", "text": "4. Lapsel on oluline o\u0303ppida vastutust vo\u0303tma."}, {"text_idx": "#000016", "text": "Riin ro\u0303hutab, et vastutuse o\u0303ppimisel on oluline regulaarne taskuraha saamine, ehkki summad ei pea tingimata olema suured. Tema peres on lastega tehtud kokkulepe, et pool taskurahast la\u0308heb pu\u0308sikorraldusega investeerimiskontole kasvama. \u201eKuna kaks last on va\u0308ikese vanusevahega, on ka na\u0308ha, et nad innustavad teineteist, isegi konkureerivad veidi. Neil on telefonis oma investeerimiskontod na\u0308ha, nii nad vaikselt neid numbreid piiluvad,\u201d ra\u0308a\u0308gib Riin."}, {"text_idx": "#000017", "text": "Ka Kristjani kogemus na\u0308itab, et kui lapsele raha kogumine pole u\u0308ksnes \u201eemme-issi projekt\u201d, vaid selgelt lapse oma ning talle ja\u0308lgitav, tekib rohkem omanikutunne ja laps vo\u0303tab julgemalt vastutust."}, {"text_idx": "#000018", "text": "Mari-Liis jagab ka nippi, kuidas vo\u0303ib lastele raha sa\u0308a\u0308stmise lihtsamaks teha \u2013 anda taskuraha, eriti, kui tegu on nooremate lastega, justnimelt sularahas. \u201eKa meil, ta\u0308iskasvanutel on sageli raskem sularaha poes a\u0308ra anda, kaardiga on see palju lihtsam.\u201d"}, {"text_idx": "#000020", "text": "Nii Mart, Riin kui ka Kristjan no\u0303ustuvad, et lapsed ja noored vo\u0303iksid julgeda rohkem unistada. \u201eEks unistamine on keeruline ka!\u201d u\u0308tleb Riin. \u201eOlen na\u0308inud, et 1.\u20133. kl o\u0303pilastel jookseb selle peale juhe ta\u0308iesti kinni. Kas vanemad ta\u0308idavad liiga palju nende soove, et nad oskagi unistada? Tahaksin lapsevanematele panna su\u0308damele, et olge ku\u0308ll lastele toeks, aga las and ise ta\u0308idavad oma unistusi! Na\u0308iteks telefoni ost \u2013 las laps ise kogub selleks raha, ta va\u0308a\u0308rtustab ka seda telefoni rohkem. Lisaks on tal ka uhke tunne, et ise kogusin selle raha.\u201d"}, {"text_idx": "#000023", "text": "\u201eVo\u0303ib-olla peaksime rohkem mo\u0303tlema, mis meie, lapsevanemate, hirmud on. Seda tasub ku\u0308sida iseendalt,\u201d julgustab Mari-Liis ja lisab, et hirmudest tasub pu\u0308u\u0308da u\u0308le saada. Kui ka lapsevanem ise on rahaasjades algaja ega pole na\u0308iteks eelarvet teinud, tasub proovida seda teha koos lapsega."}, {"text_idx": "#000024", "text": "Mart lisab, et noortel on palju vo\u0303imalusi lisaraha teenida. \u201eMo\u0303tteviis on oluline \u2013 pu\u0308u\u0308da na\u0308ha vo\u0303imalusi, mitte takistusi. Na\u0308iteks o\u0303pilasfirma loomine annab hea kogemuse, Eestis on see programm ha\u0308sti hea. See on o\u0303pilasele lo\u0303bus ja saab pea to\u0308o\u0308le panna,\u201d kinnitab ta."}]